**ডেন প্যাটারসন** (ইংরেজি: Dane Paterson; জন্ম: ৪ এপ্রিল, ১৯৮৯) কেপ প্রদেশের কেপ টাউন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে দক্ষিণ আফ্রিকার পক্ষে সকল স্তরের আন্তর্জাতিক ক্রিকেটে অংশগ্রহণ করছেন। ২০১৭ সালে দক্ষিণ আফ্রিকার পক্ষে আন্তর্জাতিক ক্রিকেটে প্রথমবারের মতো অংশ নেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করছেন তিনি।

ঘরোয়া ক্রিকেট
--------------

২০১৫ সালের আফ্রিকা টি২০ কাপে ওয়েস্টার্ন প্রভিন্স দলের পক্ষে খেলার জন্যে মনোনীত হন। আগস্ট, ২০১৭ সালে টি২০ গ্লোবাল লীগের উদ্বোধনী আসরে ব্লোম সিটি ব্ল্যাজার্সের পক্ষে অন্তর্ভুক্ত হন। তবে, অক্টোবর, ২০১৭ সালে ক্রিকেট সাউথ আফ্রিকা কর্তৃপক্ষ শুরুতে প্রতিযোগিতাটি স্থগিত করে ও পরবর্তীতে বাতিল করে দেয়।

অক্টোবর, ২০১৮ সালে মজানসি সুপার লীগ টি২০ প্রতিযোগিতার প্রথম আসরে পার্ল রক্স দলের পক্ষে খেলার জন্যে মনোনীত হন। ঐ প্রতিযোগিতায় তিনি যৌথভাবে সর্বোচ্চ উইকেট শিকারী হন। এগারো খেলায় অংশ নিয়ে দশটি ডিসমিসাল ঘটিয়েছিলেন তিনি। সেপ্টেম্বর, ২০১৯ সালে সিএসএ প্রভিন্সিয়াল টি২০ কাপে ওয়েস্টার্ন প্রভিন্স দলের পক্ষে খেলার জন্যে মনোনয়ন লাভ করেন।

প্রথম-শ্রেণীর ক্রিকেট
---------------------

২০০৯ সাল থেকে ডেন প্যাটারসনের প্রথম-শ্রেণীর খেলোয়াড়ী জীবন চলমান রয়েছে। দক্ষ মিডিয়াম-পেসার হিসেবে ডেন প্যাটারসনের বেশ সুনাম রয়েছে। কৌশল গ্রহণে বোলিং কর্মে অগ্রসর হন তিনি। বলে তেমন গতি কিংবা বড় ধরনের সুইং না করিয়েও তিনি কোবরাস দলে খেলছেন। সেখানে অবশ্য তিনি উইকেট শিকারীদের বোলিং তালিকায় ঠাঁই পাননি। তাসত্ত্বেও, জাতীয় দল নির্বাচকমণ্ডলী তার বোলিং ভঙ্গীমায় অবগত হন ও দক্ষিণ আফ্রিকার এ দলের সদস্যরূপে তাকে নেয়া হয়। প্রতিপক্ষের বিপক্ষে বেশ সফলতারও স্বাক্ষর রাখেন তিনি।

জুন, ২০১৮ সালে কেপ কোবরাস দলের পক্ষে ২০১৮-১৯ মৌসুমে খেলার জন্যে দলের সদস্য হন। সেপ্টেম্বর, ২০১৮ সালে আফ্রিকা টি২০ কাপ প্রতিযোগিতায় ওয়েস্টার্ন প্রভিন্স দলের পক্ষে খেলার জন্যে মনোনীত হন। ঐ প্রতিযোগিতায় ওয়েস্টার্ন প্রভিন্সের সর্বোচ্চ উইকেট সংগ্রাহক হয়েছিলেন। চার খেলায় সাতটি ডিসমিসাল ঘটান তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্ট, চারটিমাত্র একদিনের আন্তর্জাতিক ও আটটিমাত্র টি২০আইয়ে অংশগ্রহণ করেছেন ডেন প্যাটারসন। সবগুলো টেস্টই ইংল্যান্ডের বিপক্ষে খেলেছিলেন তিনি। ১৬ জানুয়ারি, ২০২০ তারিখে পোর্ট এলিজাবেথে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ জানুয়ারি, ২০২০ তারিখে জোহেন্সবার্গে একই দলের বিপক্ষে সর্বশেষ টেস্টে অংশ নেন তিনি।

জানুয়ারি, ২০১৭ সালে সফররত শ্রীলঙ্কা দলের বিপক্ষে খেলার জন্যে দক্ষিণ আফ্রিকার টুয়েন্টি২০ আন্তর্জাতিক দলের সদস্যরূপে অন্তর্ভুক্ত করা হয়। ২৫ জানুয়ারি, ২০১৭ তারিখে কেপ টাউনে সিরিজের তৃতীয় টি২০আইয়ে অংশগ্রহণের মাধ্যমে আন্তর্জাতিক অঙ্গনে অভিষেক ঘটে ডেন প্যাটারসনের। পরের মাসে সফরকারী দক্ষিণ আফ্রিকার বিপক্ষে ওডিআই দলে তার ঠাঁই হয়। ফেব্রুয়ারিতে অকল্যান্ডে অনুষ্ঠিত স্বাগতিক নিউজিল্যান্ড ও জুনে ইংল্যান্ডের মুখোমুখি হন তিনি। কার্ডিফে ব্যক্তিগত বোলিং পরিসংখ্যান ৪/৩২ লাভ করেন। তার এ বোলিং পরিসংখ্যান বেশ সুখ্যাতি লাভ করে।

বাংলাদেশের মুখোমুখি
-------------------

সেপ্টেম্বর-অক্টোবর, ২০১৭ সালে বাংলাদেশ দল দক্ষিণ আফ্রিকা গমনে আসে। অক্টোবর, ২০১৭ সালে সফরকারীদের বিপক্ষে টেস্ট দলে অন্তর্ভুক্ত করা হয়। এ পর্যায়ে তিনি সিরিজের দ্বিতীয় টেস্টে আঘাতপ্রাপ্ত মরনে মরকেলের স্থলাভিষিক্ত হন। একই মাসে বাংলাদেশের বিপক্ষে ওডিআই সিরিজে তাকে রাখা হয়। ১৫ অক্টোবর, ২০১৭ তারিখে কিম্বার্লীতে সিরিজের প্রথম ওডিআইয়ে বাংলাদেশের বিপক্ষে তিনি প্রথমবারের মতো অংশ নেন।

ডিসেম্বর, ২০১৮ সালে সফরকারী পাকিস্তান দলের বিপক্ষে টেস্ট দলে তাকে রাখা হয়। তবে, ঐ সিরিজের কোনটিতেই তাকে খেলানো হয়নি। ডিসেম্বর, ২০১৯ সালে সফরকারী ইংল্যান্ডের মোকাবেলা করার জন্যে তাকে দক্ষিণ আফ্রিকার টেস্ট দলে রাখা হয়। ১৬ জানুয়ারি, ২০২০ তারিখে পোর্ট এলিজাবেথে সিরিজের তৃতীয় টেস্টে ইংল্যান্ডের বিপক্ষে অভিষেক পর্ব সম্পন্ন হয়।

তথ্যসূত্র
---------

1. ↑  "Dane Paterson"। *ESPN Cricinfo*। সংগ্রহের তারিখ ১ সেপ্টেম্বর ২০১৫।
2. ↑  Northerns Squad / Players – ESPNcricinfo. Retrieved 31 August 2015.
3. ↑  "T20 Global League announces final team squads"। *T20 Global League*। ৫ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৭।
4. ↑  "Cricket South Africa postpones Global T20 league"। *ESPN Cricinfo*। সংগ্রহের তারিখ ১০ অক্টোবর ২০১৭।
5. ↑  "Mzansi Super League - full squad lists"। *Sport24*। ২৩ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৮।
6. ↑  "Mzansi Super League Player Draft: The story so far"। *Independent Online*। সংগ্রহের তারিখ ১৭ অক্টোবর ২০১৮।
7. ↑  "Mzansi Super League, 2018/19 - Paarl Rocks: Batting and bowling averages"। *ESPN Cricinfo*। সংগ্রহের তারিখ ১৪ ডিসেম্বর ২০১৮।
8. ↑  "Western Province Name Squad for CSA Provincial T20 Cup"। *Cricket World*। সংগ্রহের তারিখ ১০ সেপ্টেম্বর ২০১৯।
9. ↑  "Prince announces 'exciting' World Sports Betting Cape Cobras Squad for 2018/2019"। *Cape Cobras*। সংগ্রহের তারিখ ১৬ জুন ২০১৮।
10. ↑  "WP select two schoolboys in Africa T20 Cup team"। *Cricket South Africa*। ১০ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৮।
11. ↑  "Africa T20 Cup, 2018/19 - Western Province: Batting and bowling averages"। *ESPN Cricinfo*। সংগ্রহের তারিখ ১৬ সেপ্টেম্বর ২০১৮।
12. ↑  "Behardien to lead in T20 as SA ring changes"। *ESPN Cricinfo*। সংগ্রহের তারিখ ৯ জানুয়ারি ২০১৭।
13. ↑  "Sri Lanka tour of South Africa, 3rd T20I: South Africa v Sri Lanka at Cape Town, Jan 25, 2017"। *ESPN Cricinfo*। সংগ্রহের তারিখ ২৫ জানুয়ারি ২০১৭।
14. ↑  "Injured Ngidi out of New Zealand ODIs"। *ESPN Cricinfo*। সংগ্রহের তারিখ ৮ ফেব্রুয়ারি ২০১৭।
15. ↑  "Paterson replaces injured Morkel"। *Cricket South Africa*। ২ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৭।
16. ↑  "Paterson called up to Proteas ODI squad"। *Cricket South Africa*। ৪ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৭।
17. ↑  "1st ODI, Bangladesh tour of South Africa at Kimberley, Oct 15 2017"। *ESPN Cricinfo*। সংগ্রহের তারিখ ১৫ অক্টোবর ২০১৭।
18. ↑  "Uncapped Dane Paterson replaces injured Philander in South Africa Boxing Day Test squad"। *International Cricket Council*। সংগ্রহের তারিখ ২১ ডিসেম্বর ২০১৮।
19. ↑  "SA include six uncapped players for England Tests"। *ESPN Cricinfo*। সংগ্রহের তারিখ ১৬ ডিসেম্বর ২০১৯।
20. ↑  "3rd Test, ICC World Test Championship at Port Elizabeth, Jan 16-20 2020"। *ESPN Cricinfo*। সংগ্রহের তারিখ ১৬ জানুয়ারি ২০২০।

আরও দেখুন
---------

* ক্রিস মরিস
* কেপ কোবরাস
* রিচার্ড ডামব্রিল
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* দক্ষিণ আফ্রিকান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ডেন প্যাটারসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেন প্যাটারসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)